《辛酉冬泽州署中柬王仲昭》
清代·李瑞徵

伊昔家大阮，买楫浙江潮。南中多伟人，齿馨惟仲昭。

曾探帐中秘，开卷走风涛。缅怀二十载，车弓同见招。

而我拙巷遇，一笑各分镳。只今向潞泽，行橐挂酒瓢。

闻君莲花幕，抗情在云霄。投刺而按剑，寒镫坐寂寥。

慷慨赋归与，马鸣风萧萧。

作者简介：李瑞徵，字吉占，又字中峰，容城人。康熙丙辰进士，授荔浦知县。己未举博学鸿词，历官户部主事。有《簏余草》。